《觉海寺晚登石壁绝顶》
明代·皇甫汸

荒台布金处，残宇在云峰。径以檀栾入，丘因窈窕逢。

桃花春涧酒，萝月慧门钟。归路无愁失，樵人许客从。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。